cyanic-selkie/wikianc huggingface dataset:
Skolopendru dzimta
Skolpendru dzimta (Scolopendridae) pieder pie simtkāju kārtas. Ap 400 dzimtas sugas sastopamas visā pasaulē, īpaši subtropu un tropu apgabalos. Mitinās augsnē, nobirušās lapās, plaisās, spraugās.
2021. gada Beļģijas Grand Prix
2021. gada Beļģijas Grand Prix (oficiāli — Formula 1 Rolex Belgian Grand Prix 2021) bija Formula 1 sacīkste, kas notika Spā-Frankošampas trasē. Ta bija pasaules čempionāta 2021. gada sezonas 12. sacīkste.
Sacīstei traucēja īpaši slapjie laikapstākļi un sacīstē tika veikts tikai viens aplis aiz drošības mašīnas, pirms to apturēja sarkanais karogs. Par spīti tam, sacīkstes rezultāti tika pasludināti par oficiāliem, tādējādi šī sacīkste kļuva par īsāko Formula 1 vēsturē, pārspējot iepriekšējo rekordu, 1991. gada Austrālijas Grand Prix, kurā tika veikti 14 apļi. Sacīksti uzvarēja Makss Verstapens, aiz sevis aizstājot Džordžu Raselu un Luisu Hamiltonu. Tā kā tika veikts mazāk par 75% no sacīkstes plānotā garuma, par šo sacīksti pilotiem tika piešķirti vien puse no punktiem.
Pirms sacīkstes
Pirms šīs sacīkstes kopvērtējuma līderis bija Luiss Hamiltons, par 8 punktiem apsteidzot Maksu Verstapenu. Aiz viņiem sekoja Lando Noriss, Valteri Botass un Serhio Peress. Konstruktoru vērtējumā līderi bija Mercedes komanda, par 12 punktiem apsteidzot Red Bull. Aiz tām sekoja Ferrari un McLaren komandas, abas ar vienādu punktu skaitu.
Piloti un komandas bija tādas pašas kā sezonas sākumā, pirms šīs sacīkstes netika veiktas nekādas izmaiņas.
Pirelli šai sacīkstei piegādāja C2, C3 un C4 riepas.
Pēc sadursmju izraisīšanas iepriekšējā sacīkstē, gan Valteri Botasam, gan Lānsam Strolam tika piešķirts 5 starta vietu sods šajā sacūkstē.
Piektdienas un sestdienas testi
Pirmā testu sesija sākās piektdienā 11:30 un noritēja bez nopietniem incidentiem. Juki Cunoda un Kimi Reikenens izslīdēja La Source līkumā, Reikenens vēlāk arī aizskāra trases apmali pie iebraukšanas boksos, tādējādi neturpinot sesiju. Šajā sesijā ātrākais bija Valteri Botass, aiz sevis atstājot Maksu Verstapenu un Pjēru Gaslī. Čempionāta līderis Luiss Hamiltons ieņēma vien 18. vietu, pēc tam, kad viņa ātro apli iztraucēja Nikolass Latifi.
Pavels Sivakovs
Pavels Sivakovs (ru; dzimis ) ir Francijas šosejas riteņbraucējs, pārstāv UCI WorldTeam komandu . Sivakovs ir arī Krievijas pilsonis un līdz 2022. gada 2. martam pārstāvēja to.
2021. gada Beļģijas Grand Prix
Piektdienas un sestdienas testi
Otrā testu sesija sākās piektdienā 15:00 un to divas reizes apturēja sarkanais karogs. Vispirms Šarls Leklērs zaudēja kontroli formulas aizmugurējai daļai Les Combes līkuma izejā un ietriecās trases apmalē, sesiju neturpinot. Vēlāk Verstapens zaudēja aizmugurējās daļas kontroli Malmedy līkumā un ietriecās apmalē. Estebans Okons arī izslīdēja trasē, tomēr atguva kontroli un spēja atgriezties boksos. Verstapens sesijā bija ātrākais, Botass otrajā vietā, bet Hamiltons trešajā.
Pavels Sivakovs
Personīgā dzīve
Sivakovs ir divu bijušo krievu riteņbraucēju dēls. Viņa tēvs Aleksejs Sivakovs 10 gadus pārstāvēja profesionālas komandas, bet māte Aleksandra Koļaseva izcīnīja divas zelta medaļas un bronzu komandu braucienā Pasaules čempionātos. Viņš piedzima Itālijā, bet izauga Suešā, Augšgaronnā, Francijā.
2021. gada Beļģijas Grand Prix
Piektdienas un sestdienas testi
Trešā testu sesija sākās sestdienā 12:00. Nozīmīgu incidentu nebija, bet vairāki piloti izslīdēja no trases šīs sesijas laikā — Botass, Mazepins, Rasels, Fetels, Sainss un Gaslī. Reikenens sesiju noslēdza priekšlaicīgi bremžu problēmu dēļ. Sesijā ātrākais bija Verstapens, aiz sevis atstājot komandas biedru Serhio Peresu, kā arī Hamiltonu.
Pavels Sivakovs
Personīgā dzīve
Pēc Krievijas 2022. gada iebrukuma Ukrainā Sivakovs to nosodīja ar ierakstu mikroblogošanas vietnē Twitter. Martā viņš, saņemot UCI atļauju, nomainīja sportā pārstāvēto valsti uz Franciju.
2021. gada Beļģijas Grand Prix
Kvalifikācija
Kvalifikācija norisinājās 28. augustā. Tās sākums bija plānots 15:00, tomēr intensīva lietus dēļ tā aizkavējās un sākās 15:12. Kvalifikāciju visi uzsāka ar slapjā laika riepām, izņemot Džordžs Rasels un Nikolass Latifi, kuri ar vidēji slapjā laika riepām pirmajos apļos uzstādija ātrākos rezultātus. Tā rezultātā visi atlikušie piloti kvalifikāciju turpināja ar vidēji slapjā laika riepām. Pirmajā sesijā Lando Noriss bija ātrākais, otro vietu ieņemot Maksam Verstapenam, bet trešo — Luisam Hamiltonam. Kvalifikācijas pirmajā kārtā tika izslēgti Ņikita Mazepins, Kimi Reikenens, Miks Šūmahers, Juki Cunoda un Antonio Džovinaci.
Pavels Sivakovs
Karjera
2017. gada augustā tika paziņots, ka Sivakovs kļūs par profesionāli  komandā, pievienojoties tai 2018. gada sākumā. 2018. gada augustā viņš tika iekļauts komandas sastāvā startam 2018. gada Vuelta a España. 2019. gada maijā viņu iekļāva startam arī 2019. gada Giro d'Italia. Sivakovs finišēja kopvērtējuma 9. vietā.
2021. gada Beļģijas Grand Prix
Kvalifikācija
Otrajā sesijā visi startēja ar vidēji slapjā laika riepām. Noriss atkal bija ātrākais, Hamiltons otrais, bet Valteri Botass trešais. Otrajā kārtā tika izslēgti Lānss Strols, Fernando Alonso, Karloss Sainss, Nikolass Latifi, kā arī Šarls Leklērs. Trešās kvalifikācijas sesijas sākumā lietus pastiprinājās un vairāki piloti pieprasīja sesijas aizkavēšanu vai sarkano karogu. Tad Noriss akvaplanēšanas dēļ piedzīvoja smagu avāriju Raidillon, pēc kā sekoja sarkanais karogs. Kvalifikācijā uzvarēja un pole-position ieguva Verstapens, otro vietu ieņēma Džordžs Rasels, kas viņam bija atkārtots karjeras labākais sasniegums, bet trešo — Hamiltons. Pēc avārijas kvalifikācijā Norisam tika veiktas pārbaudes un viņam tika atļauts uzsākt sacīksti. Williams formula no pirmās starta rindas startēja pirmo reizi kopš 2017. gada Itālijas Grand Prix. Pēc sacīkstes direktors Maikls Masi atzina, ka kvalifikācijas trešo kārtu uzsākt laikā bija kļūda.
Pavels Sivakovs
Karjera
Sivakovs uzvarēja 2019. gada Tour de Pologne daudzdienu sacensību kopvērtējumā, gūstot pirmo Pasaules tūres sacensību uzvaru.
2021. gada Beļģijas Grand Prix
Sacīkste
Sacīkstes sākums bija plānots 29. augusta 15:00, tomēr tā tika vairākas reizes atlikta lietus dēļ. Serhio Peress neplānoja iznākt uz starta, jo avarēja ceļā uz startu, tomēr Red Bull mehāniķi sekojošās aizkaves laikā salaboja viņa formulu. Pirmais mēģinājums sākt sacīksti bija 15:25, kad tika veikti divi iesildīšanās apļi aiz drošības mašīna, pēc kuriem starta procedūra tika apturēta un sekoja sarkanais karogs. 17:00 sacīkstes pārvaldieki apturēja pulksteni ārkārtas apstākļu dēļ. Pēc vairāk kā trīs stundu aizkavēšanās tika veikti vēl divi apļi aiz drošības mašīnas, kas atļāva klasificēt sacīkstes rezultātus. Trešā apļa laikā sacīkste tika apturēta un tā arī netika atsākta.
Pavels Sivakovs
Karjera
Pārstāvēja Krieviju 2020. gada vasaras olimpiskajās spēlēs, grupas braucienā izcīnot 32. vietu.
2021. gada Beļģijas Grand Prix
Reakcija pēc sacīkstes
Gan mediji, gan piloti kritizēja sacīkstes direktora Maikla Masi lēmumu aizvadīt divus apļus aiz drošības mašīnas, nosaucot sacīksti par "farsu" un mēģinājumu izpildīt noteikumus punktu piešķiršanai, uzskatot, ka sacīksti bija jāatceļ un punktus nevajadzēja piešķirt. Luiss Hamiltons bija neapmierināts par notikušo. Sebastiāns Fetels, Fernando Alonso, kā arī Alfa Romeo komanda kritizēja lēmumu piešķirt punktus par sacīksti, kamēr Daniels Rikardo to aizstāvēja. Rikardo komandas biedrs Lando Noriss bija divējādās domās, jo no vienas puses tas palīdzēja viņa komandas biedram, bet tomēr viņš uzskatīja, ka šī sacīkste "nav pelnījusi punktus". Karloss Sainss un Luiss Hamiltons aicināja atmaksāt skatītājiem biļešu maksu. Hamiltons izteicās, ka Formula 1 pieļāva kļūdu aizvadot divus apļus aiz drošības mašīnas, uzskatot, ka tas tika darīts tīri komeciālu iemeslu dēļ, ko Formula 1 grupas ģenerāldirektors Stefano Domeničali atspēkoja. Haas F1 komandas vadītājs Gunters Štainers pauda viedokli, ka noteikumi par daļēju punktu piešķiršanu ir novecojuši un tos nepieciešams atjaunot. Divkārtējais pasaules čempions Mika Heikinens aizstāvēja sacīkstes organizatoru pieņemtos lēmumus. Pjērs Gaslī izteicās, ka ir jāatrod risinājums, lai samazinātu šļakatu daudzumu slapjos laikapstāļos, lai uzlabotu redzamību pilotiem.
Žurnālisti šo sacīksti ir salīdzinājuši ar 2005. gada ASV Grand Prix (kad 14 dalībnieki izstājās pēc iesildīšanās apļa riepu nedrošības dēļ un sacīkstē piedalījās vien 6 formulas). Bijušais Formula 1 tehniskais direktors Garijs Andersons un bijušais Formula 1 pilots un komentētājs Martins Brandls izteicās, ka sacīksti varētu uzlabot, ja tā notiktu virtuālās drošības mašīnas apstākļos. Brandls arī izteica ideju par "lēno zonu" ieviešanu, kur pilotiem būtu jāievēro noteikts ātruma ierobežojums. Par uzlabojumu punktu piešķiršanas sistēmā Andersons ieteica, ka puses punktu piešķiršanai vajadzētu aizvadīt vismaz 50% no plāntā sacīkstes garuma, ar papildus noteikumu, ka jebkādu punktu piešķiršanai vismaz 25% no sacīkstes jānotiek zaļā karoga apstākļos.
Formula 1 noteikumi nosaka, ka sacīkstē ir jāaizvada vismaz divi apļi, lai piešķirtu punktus. Tomēr Maikls Masi izteicās, ka divi veiktie apļi bija nopietns mēģinājums aizvadīt sacīksti, cerot, ka laikapstākļi uzlabosies. Starptautiskā Automobiļu federācija atzīmēja, ka sacīksti pārcelt uz nākamo dienu būtu nepraktiski. Formula 1 menedžments pēc sacīkstes izteicās, ka plāno diskusijas ar komandām un federāciju ar mērķi veikt izmaiņas noteikumos, lai novērstu šādas situācijas atkārtošanos. Piedāvātās izmaiņas varētu būt izmaiņas punktu piešķiršanas noteikumos, kas paaugstinātu minimālo slieksni punktu piešķiršanai, kā arī izmaiņas, kas ļautu organizatoriem pārcelt sacīksti, ja apstākļi sākotnēji plānotajā datumā izrādās nepiemēroti.
Izmaiņas noteikumos
2022. gada februārī, pirms 2022. gada sezonas, tika apstiprinātas izmaiņas noteikumos, kas saistītas ar daļēju punktu piešķiršanu par sacīksti. Lai par sacīksti varētu piešķirt punktus, nepiciešams aizvadīt vismaz divus apļus sacīkstes apstākļos (bez drošības mašīņas vai virtuālās drošības mašīnas iejaukšanās), pilnu punktu piešķiršanai nepiešams aizvadīt vismaz 75% no sacīkstes garuma. Ja sacīkste tiek apturēta un netiek atsākta pirms sasniegts 75% no sacīkstes garuma, bet ir aizvadīti vismaz divi apļi, par sacīksti tiek piešķirti daļēji punkti, kuru daudzums ir atkarīgs no aizvadītās sacīkstes garuma.
Formula 1 izskata iespēju ieviest slapjam laikam specifiskas riteņu arkas, kas uzlabotu redzamību slapjos laika apstākļos. To ieviešana ir plānota 2023. gada sezonas laikā vai pirms 2024. gada sezonas.
Skudrupīte
Skudrupīte ir Slampes kreisā krasta pieteka Tukuma novadā.
Izteka - uz ziemeļiem no Slampes. Iesākumā tek ziemeļaustrumu virzienā, vidustecē pagriežas uz dienvidiem. Ietek Slampē netālu no tās ietekas Kauguru kanālā. Upi šķērso valsts autoceļš V1446 (Tukums–Milzkalne–Smārde–Slampe), tās krastos neatrodas lielas apdzīvotās vietas.
Vitorio Poco
Vitorio Poco (it, dzimis, miris ) bija Itālijas futbolists un futbola treneris, spēlējis pussarga pozīcijā.
Poco tiek uzskatīts par vienu no visu laiku labākajiem itāļu futbola treneriem. Viņš ir vienīgais treneris, kas ir triumfējis divos FIFA Pasaules kausos. To viņš ar Itālijas futbola izlasi paveica 1934. un 1938. gada turnīrā. Aizvedis izlasi līdz uzvarai arī 1936. gada vasaras olimpiskajās spēlēs. Izveidojis arī Metodo jeb 2–3–2–3 taktisko izvietojumu.
Trenera karjera
Itālija
Mošķīši
"Mošķīši" (en) ir 2001. gadā uzņemta Amerikas Savienoto Valstu datoranimācijas filma. Galveno tēlu balsis ierunājuši Džons Gudmens, Billijs Kristels, Stīvs Bušemi, Džeimss Kobērns un Dženifera Tillija. Filmas režisors ir Pīts Dokters, kuram tā bija debijas filma šajā amatā.
Filma ir par mošķīšiem, kas naktīs dodas biedēt bērnus. Viņi no bērnu bailēm iegūst enerģiju, savukārt šī enerģija ļauj pastāvēt mošķīšu pasaulei. Filmas centrālie tēli ir Sallijs Salivans (ierunā Gudmens) un Maiks Vazovskis (ierunā Kristels). Kārtējā baiļu enerģijas ievākšanas reizē mošķīšu pasaulē iemaldās bērns. Izrādās, ka mošķīši vēl vairāk baidās no bērniem, nekā bērni baidās no mošķīšiem.
Kokogles
Kokogles ir koksnes pārogļošanās gala produkts, kas rodas, karsējot koksni bez gaisa piekļuves, pirolīzes procesā. Ogļu struktūru nosaka pirolīzes procesā izmantotā temperatūra (parasti no 450 līdz 550 °C). Kokogles bieži tiek izmantotas grilēšanā, tāpēc tās dažreiz tiek sauktas arī par griloglēm.
Lielāko daļu no kokoglēm veido ogleklis (no 80 līdz 92%), vēl nozīmīga daļa ir slāpeklis (4,0–4,8%) un skābeklis (5–15%). Kokogļu blīvums ir atkarīgs no izmantotās koksnes, piemēram, egļu kokogļu blīvums ir 260 kg/m³, bet bērzu kokoglēm blīvums ir 380 kg/m³. Tā kā kokogles ir porainas (porainums 75–80%), tad patiesais kokogļu blīvums ir 1430 kg/m³. Kokogļu īpatnējais sadegšanas siltums ir no 31,5 līdz 34,0 MJ/kg.
Kalnciema vidusskola
Kalnciema vidusskola ir izglītības iestāde Jelgavas novada Valgundes pagastā.
Skolas vēsture
1839. gadā tika atklāts pirmais skolas nams – Kalnciema pagasta tautskola, 1901. gadā tika uzcelts jauns skolas nams. Pirmā pasaules kara laikā abas pirmās skolas ēkas nodega. 1922. gadā tika likti pamati jaunai skolas ēkai. 1924. gadā uzsākts mācību gads jaunajā skolas namā, kā Kalnciema sešgadīgā pamatskola. 1944. gadā skola kļuva par septiņgadīgo pamatskolu. Kopš 1955. gada - vidusskola.
Izglītības programmas
Kalnciema vidusskola īsteno 5 izglītības programmas:
Janīna Hetiha-Valca
Karjera
Pirmās starptautiskās sacensības, kurās Hetiha piedalījās, bija 2015. gada Pasaules čempionāts junioriem. Startējot jauniešu (U-19) vecuma grupā labāko rezultātu sasniedza iedzīšanā, finišējot 6. vietā. IBU kausā debitēja 2016. gada martā. 2019. gada Eiropas čempionātā Raubičos izcīnīja sudraba medaļu jauktajā stafetē.
Pasaules kausa sacensībās debitēja Holmenkollenē ar 44. vietu sprintā. Divas dienas vēlāk, iedzīšanā paceļoties uz 32. vietu, izcīnīja savus pirmos punktus PK ieskaitē. Pokļukā, iegūstot 3. vietu jauktās stafetes komandā, pirmo reizi kāpa uz goda pjedestāla PK posmos. Piedalījās 2020. gada Pasaules čempionātā Antholcā, kur startēja tikai sprintā, ieņemot 65. vietu.
Pasaules kausa posmā Oberhofā Vācijas komandas sastāvā uzvarēja stafetē.
Tonijs Granato
Entonijs Lūiss Granato (en; dzimis ) ir amerikāņu hokeja treneris un bijušais hokejists. Spēlējis kreisās malas uzbrucēja pozīcijā, bijis ASV hokeja izlases dalībnieks, pārstāvējis vairākus NHL klubus. Pašlaik ir Viskonsinas-Medisonas universitātes hokeja komandas "Badgers" galvenais treneris, kā arī bija ASV hokeja izlases galvenais treneris 2018. gada ziemas olimpiskajās spēlēs.
Karjera
1982. gada NHL drafta sestajā kārtā ar kopējo 120. kārtas numuru viņu izvēlējās Ņujorkas "Rangers". Līdz 1987. gadam spēlēja Viskonsinas-Medisonas universitātes komandas sastāvā. Piedalījies ASV izlases sastāvā 1988. gada ziemas olimpiskajās spēlēs.
Karjeru NHL sāka 1988. gadā, jau savā debijas sezonā gūstot 36 vārtus. 1989.—1990. gada sezonā nonāca citā NHL klubā Losandželosas "Kings". Tajā turpināja būt rezultatīvs un 1993. gadā ar komandu iekļuva Stenlija kausa finālā. 1996. gadā karjeru turpināja Sanhosē "Sharks", kurā nospēlēja piecas sezonas. 1997. gadā piedalījās NHL Visu zvaigžņu spēlē. 1996.—1997. gada sezonā saņēma Bila Mastertona balvu. 2001. gadā noslēdza spēlētāja karjeru.
Krustceļš
"Krustceļš" ir 1990. gadā izdota Latvijas dokumentālā filma. Filmas režisors ir Juris Podnieks.
Tonijs Granato
Karjera
Granato kļuva par Viskonsinas-Medisonas universitātes hokeja komandas "Badgers" galveno treneri. tika paziņots, ka viņš ir iecelts par ASV hokeja izlases galveno treneri 2018. gada ziemas olimpiskajās spēlēs Phjončhanā.
Krustceļš
Sižets
Filmas pamatā ir stāsts par Baltijas valstu mēģinājumiem iegūt tiesības uz pašnoteikšanos un politisku neatkarību. Filmai cauri vijas 1990. gada Vispārējie latviešu Dziesmu un Deju svētki, kuros pēc 50 okupācijas gadiem pirmoreiz satiekas trimdas un dzimtenes tautieši.
Jānis Endele
Jānis Endele (dzimis Vecpiebalgas pagastā) ir latviešu skolotājs un sabiedriskais darbinieks, bijušais Latvijas Augstākās Padomes deputāts (1990—1993). Draudzīgā aicinājuma Cēsu Valsts ģimnāzijas direktors (1993—2002).
Dzīvesgājums
1968. gadā sāka strādāt par Cēsu 1. vidusskolas specializētās matemātikas novirziena klases skolotāju.
Atmodas kustības laikā J. Endele bija Latvijas Tautas frontes Cēsu rajona nodaļas aktīvists, Latvijas Tautas frontes kongresu delegāts, ievēlēts par Cēsu pilsētas deputātu padomes priekšsēdētāju (1989—1990). 1990. gadā viņu ievēlēja par Latvijas Augstākās Padomes (AP) deputātu no 115. Pārgaujas vēlēšanu apgabala. 1990. gada 4. maijā J. Endele nobalsoja par Latvijas Republikas neatkarības atjaunošanu, darbojās AP Tautas izglītības, zinātnes un kultūras komisijā. Piedalījies Valsts drošības komitejas lietu pārņemšanas komisijā, strādāja pie izglītības, nodokļu un medību likumiem.
1991. gadā pēc deputāta J. Endeles iniciatīvās atjaunoja Draudzīgā aicinājuma Cēsu Valsts ģimnāziju, 1993. gadā viņš kļuva tās direktoru, līdztekus bija 5. Saeimas deputāta A. Kiršteina palīgs. 1994. gadā Jānis Endele nodibināja Draudzīgā aicinājuma fondu.
2001. gadā ievēlēts Cēsu pilsētas domē no Tautas partijas saraksta.
2002. gadā J. Endele atstāja ģimnāzijas direktora amatu.
Žils Grevī
Fransuā Pols Žils Grevī (dzimis, miris ) bija franču republikāņu politiķis. Francijas prezidents no 1879. līdz 1887. gadam. Pirmais Francijas prezidents, kurš ievēlēts uz otro termiņu. Pirmais Francijas prezidents - republikānis.
Pēc profesijas advokāts. Pēc Jūlija monarhijas krišanas 1848. gadā ievēlēts Nacionālajā sapulcē. Kad Napoleons III kļuva par Francijas prezidentu - opozīcijā. Pēc 1851. gada apvērsuma, kad Napoleons III kļuva par imperatoru, pamezdams politiku, strādāja advokatūrā. 1868. gadā atgriezās politikā un kļuva par deputātu. Pēc impērijas krišanas no 1871. gada 16. februāra līdz 1873. gada 2. aprīlim bija Nacionālās sapulces prezidents. No 1876. gada 8. marta - Deputātu palātas prezidents. 1879. gada 30. janvārī pirmoreiz un 1885. gada 28. decembrī - otrreiz, deputātu balsojuma rezultātā kļuva par Francijas prezidentu, tomēr 1887. gada beigās bija spiests demisionēt, jo viņa tuvs radinieks tika pieķerts korupcijas skandālā. Bija pazīstams kā kaislīgs biljarda spēlmanis.
Kārlis Žunda
Kārlis Žunda (dzimis, Saldū) ir latviešu basketbolists, spēlē vieglā uzbrucēja un uzbrūkošā aizsarga pozīcijā. 2023. gadā pārstāv Latvijas Basketbola līgas (LBL) klubu BK Liepāja. Iepriekš spēlējis citos Latvijas klubos.
Karjera
K. Žunda ir Saldus basketbola skolas audzēknis, kur aizvadījis visus jauniešu basketbola gadus, spēlējis LJBL čempionātā. No 2015. gada spēlējis BK Saldus komandā LBL2 līmenī.
No 2017. līdz 2021. gadam K. Žunda studēja Latvijas Universitātē, iegūstot bakalaura grādu, vienlaikus augstā līmenī spēlējot basketbolu. Šajā laikā viņš bija viens no BK Latvijas Universitāte līderiem, bija arī komandas kapteinis.
2021. gada vasarā pievienojās citam Latvijas—Igaunijas Basketbola līgas klubam BK Liepāja.
K. Žunda nav spēlējis Latvijas jaunatnes izlasēs, toties ir piedalījies pieaugušo Latvijas izlases treniņos, bet laukumā izlases sastāvā pagaidām nav devies.
11. gadsimts p.m.ē.
11. gadsimts p.m.ē. bija gadsimts, kas sākās 1100. gadā p.m.ē. un beidzās 1001. gadā p.m.ē.
Kutikula
Kutikula ir ārējs epidermas apvalks, kas sedz dažādus dzīvos organismus vai to daļas. Kutikulas ir mehāniski stingras, bet elastīgas, pildot aizsardzības funkciju no ārējās vides. Ķīmiski tās sastāv no organiskām vielām. Dažādi kutikulu tipi nav homoloģiski, bet atšķiras pēc izcelsmes, struktūras, funkcijām un ķīmiskā sastāva.
Augu kutikula
Augu kutikula ir vaskveidīgs slānītis (no kutīna), kas klāj dažu daudzgadīgu sauszemes augu daļu virsmu (galvenokārt, lapu, stumbru un augļu epidermu). Tā pilda aizsardzības un balsta funkcijas, aizturot ūdens šķīdumus, gāzes un slimību izraisošus organismus. Kutikulas galvenā sastāvdaļa ir kutīns, kuru sintezē epidermas šūnas, sekretējot to uz ārpusi un piesūcinot ar to audu ārējo apvalku. Kutikulai ir slāņaina struktūra, un tā sastāv no celulozes, pektīna, kutīna un vaska. Bieza kutikula, kas blīvi segta ar vaska kristaliem, ir raksturīga kserofītiem, aizsargājot tos no liekiem mitruma zudumiem. Kutikulu virsmas struktūra var tikt izmantota, kā augu sugu diagnostiska īpašība.
Dzīvnieku kutikula
Dzīvnieku kutikula ir blīvs veidojums uz epitēlija šūnu virsmas, kas pilda pārsvarā aizsardzības un balsta funkcijas.
Bezmugurkaulnieku kutikula
Bezmugurkaulnieku kutikula, kuru veido vienslāņa epitēlija (hipodermas) šūnas, pilda, galvenokārt, aizsardzības un balsta funkcijas. Kutikula var sacietēt (piemēram, posmkājiem), tāpēc dzīvnieka augšanas gaitā tā tiek regulāri nomesta. Kutikulas sastāvā parasti ir hitīns, kas kopā ar minerālajām un olbaltumvielām piedod tai mehānisku stingrību, bet lipīdi - ūdensnecaurlaidību. Kutikula vispirms parādās pie tārpiem ar primāro ķermeņa dobumu. Dažādām bezmugurkaulnieku grupām kutikula atšķirtas pēc ķīmiskā sastāva un uzbūves. Kutikulas sekundārie veidojumi var būt zvīņas, vairodziņi, matiņi un skropstiņas.
Mugurkaulnieku kutikula
Mugurkaulnieku kutikula ir mikroskopisku bārkstiņu kopums uz epitēlija šūnu virsmas, kas izklāj iekšējos orgānus (zarnu traktu, elpošanas ceļus, nieru urīna kanālus). Fermentu klātbūtne kutikulā liecina par tās dalību orgānu funkcionēšanā.
Cilvēku kutikula
Cilvēkiem kutikula ir blīvs ādas valnītis, kas aptver naga plātni naga apakšējā daļā. Tā pilda aizsardzības funkciju, neļaujot svešķermeņiem un baktērijām piekļūt naga augšanas zonai. Kutikulas malu veido atmirušās šūnas. Izžūstot un pēc tam atslāņojoties, šī mala var sākt plaisāt un kļūt atskabargaina.
Difterijas toksīns
Difterijas toksīns (DT) ir polipeptīds, kas sastāv no 535 aminoskābēm ar molekulāro masu aptuveni 62000 Da. Sastāv no diviem fragmentiem (domēniem): A (DT-A domēns) un B (DT-B domēns). To producē Corynebacterium diphtheriae.
Darbības mehānisms
A domēnam piemīt fermentu aktivitāte, bet B domēns savienojas ar šūnu receptoriem: HB-EGF (heparīna saistīšanas epidermālais augšanas faktors) prekursors kopā ar DRAP27/CD9 membrānas proteīnu. DT-A un DT-B ir saistīti ar disulfāta saitēm. DT-A ir ar fermenta aktivitāti, bet DT-B nav toksisks, taču ir nepieciešams, lai DT-A varētu nokļūt šūnu citoplazmā. Difterijas toksīna letālās devas zemākais minimums (LDLo) sastāda 50—100 ng/kg ķermeņa masas. Viena DT-A molekula, kad ir nokļuvusi tieši citoplazmā, ir spējīga nogalināt eikariotisku šūnu. Difterijas toksīns inhibē proteīnu sintēzi un inducē DNS intranukleosomālu sabrukšanu (piemīt apoptozei stimulējošā aktivitāte), ko stimulē DT-A. Intranukleosomālā sabrukšana nosaka citolīzi (šūnas sabrukšanu), bet ne proteīnu inhibēšanu.
Baltica (Krāslavas pagasts)
Baltica ir ciems Krāslavas pagastā, Krāslavas novadā. Atrodas 273 km attālumā no Rīgas.
Ciema apkārtnē atrodas Zimašu ezers.
Rumbulas tirgus
Rumbulas tirgus bija tirgus agrākā Rumbulas lidlauka teritorijā Maskavas ielā 450 Rīgas Rumbulas apkaimē.
1980. gadu beigās izveidojās kā krāmu tirgus. No 1996. gada piederēja SIA ražošanas komercfirmai "Tirgus Rumbula". Galvenā tirgošanās notika ar lietotām automašīnām un to rezerves daļām, kā arī ar rūpniecības precēm un apģērbu. 2022. gada janvārī tas zaudēja tirgus statusu.
19. ieroču SS prettanku divizions
19. ieroču SS prettanku divizions bija Latviešu leģiona prettanku vienība 19. ieroču SS grenadieru divīzijas sastāvā. Kaujas gaitas beidza ar Lielvācijas kapitulāciju Kurzemes cietoksnī 1945. gada 8. maijā.
Maltoze
Maltoze, arī maltobioze vai iesala cukurs, ir disaharīds, kas sastāv no divām glikozes vienībām, kas ir saistītas ar α(1→4) saiti, veidojas kondensācijas reakcijā. Tās izomērs izomaltoze, kas sastāv no divām glikozes molekulām, savienotām kopā ar α(1→6) saiti. Maltoze veidojas, kad amilāze sašķeļ cieti. Maltoze atrodama graudos, piemēram, miežos. Vēl maltoze veidojas, karamelizējot glikozi.
19. ieroču SS prettanku divizions
Izveidošana
Diviziona smago prettanku lielgabalu rotu un štāba rotu kapteinis Otto Akmeņkalējs formēt sāka 1943. gada 22. jūlijā Grobiņā, tām bija paredzēts doties uz Volhovas fronti un tur, pievienojot 42. un 43. pulka prettanku rotas, noformēt divizionu pilnā sastāvā. Formēšana Grobiņā sākās ar 250 jauniesaukto ierašanos, taču trūka gan instruktoru, gan virsnieku; apmācībām piecus instruktorus aizņēmās no 15. prettanku divizions. Apmācību laikā smagajā rotā bija 4 virsnieki, 40 instruktori un 108 kareivji, apmācībām tika piešķirti divi 75 mm PaK 40 prettanku lielgabali.
1943. gada septembra vidū bataljons devās uz Rīgu, kur tika izsniegti vieglie ieroči un izveidota apgādes daļa un jau mēneša beigās divizions devās uz Volhovas fronti.
Kaujas darbība
Diviziona vienības pēc nonākšanas Volhovā novietojās frontes aizmugurē Olčovkā, kur izveda kājnieku papildinājumu apmācības un saņēma trūkstošo bruņojumu. Divizions saņēma desmit 75 mm PaK 40 prettanku lielgabalus, kā arī vieglos ložmetējus, kravas automašīnas un sešus lielgabalu vilcējus Rautschlepper Ost.
Smagās prettanku rotas sastāvā bija 3 vadi ar 3 lielgabaliem katrā, savukārt viens lielgabals tika piešķirts rotas komandiera vadības grupai. Katra lielgabala apkalpē ietilpa 10 vīri, vilcēja šoferis un komandieris. Kā plānots, divizionā formāli iekļāva arī 42. un 43. pulka 50 mm prettanku rotas, taču praktiski tās palika to tiešo komandieru rokās.
Smagās rotas vadība un novietojums Volhovā bija šāds:
Kaujas gaitas divizions beidza pēc Lielvācijas kapitulācijas 1945. gada maijā Kurzemes cietoksnī, taču daļa diviziona vīru majora Akmeņkalēja vadība turpināja cīņu nacionālo partizānu rindās, vēl 1945. gada augustā un septembrī iesaistoties sadursmēs ar NKVD iznīcinātāju vienībām Valdemārpils apkaimē.
Bioloģijas muzejs
Bioloģijas muzejs Stokholmā ir pirmais šāda tipa muzejs pasaulē, kas atrodas Jūrgordenā Lejonsletenas apkārtnē.
Vēsture
Muzejs tika atklāts 1893. gada 11. novembrī zoologa, dabas sargātāja un mednieka Gustava Kolthofa vadībā. Liela nozīme muzeja veidošanā ir arī rūpniekam Liljevalkam, kuru Gustavs Kolthofs pārliecināja finansēt muzeja veidošanas kampaņu — muzejā savākt visu Skandināvijas putnu un zīdītāju izbāžņus, kas būtu parādīti dzīvniekiem atbilstošos biotopos. Pats Gustavs Kolthofs pirms muzeja atklāšanas muzejam nodeva pāris tūkstošus eksponātu, kuru vidū bija dzīvnieku izbāžņi, putnu ligzdas un olas. Muzeja dibinātāja draugs, mūsdienās ievērojamais gleznotājs Bruno Liljeforss bija atbildīgs par atbilstošām gleznām muzejā. Muzeja ēku — koka celtni projektēja arhitekts Agi Lindegrēns, ietekmēdamies no nacionālā romantisma un viduslaiku Norvēģijas stāvbaznīcu arhitektūras, kam raksturīgas askētiskas un vienkāršas līnijas. Muzejs tika atjaunots 1920. gados un 1990. gadu sākumā, kad tam apritēja 100 gadu jubileja.
Muzejs
No 1970. gada muzejs pieder Skansena fondam. Daudzi dzīvnieki apmeklētājiem tiek rādīti uz diorāmas fona ar 300 Skandināvijas sauszemes dzīvniekiem un putnu sugām konkrētajā dzīves vidē. Muzejs ir apmeklētājiem atvērts visu gadu, no aprīļa līdz septembrim katru dienu, pārējos mēnešos, iepriekš piesakoties. Īpaša mācību programma ir izstrādāta skolēniem.
Izomaltoze
Izomaltoze ir disaharīds, kas ir līdzīgs maltozei un ir tās izomērs, sastāv no divām glikozes vienībām, savienotām ar α-(1-6) saiti. Izomaltoze ir glikozes karamelizācijas produkts.
Vieglatlētika 1900. gada vasaras olimpiskajās spēlēs — 110 metru barjerskrējiens vīriešiem
110 metru barjerskrējiens vīriešiem bija viena no 23 disciplīnām, kas tika aizvadīta vieglatlētikas sacensību ietvaros 1900. gada vasaras olimpiskajās spēlēs Parīzē. Tā bija īsākā no barjerskrējiena distancēm šajās olimpiskajās spēlēs. Sacensības notika 1900. gada 14. jūlijā, Kruakatelānā, Buloņas meža teritorijā. Tajās startēja 9 sportisti no trim valstīm. Vairāk kā puse no visiem sportistiem bija no ASV.
Sacensības bija sadalītas vairākās kārtās. Pirmā kārta bija kvalifikācijas pusfināli, kurā tika aizvadīti trīs skrējieni. No katra priekšskrējiena labākais sportists kvalificējās finālam, bet otrās un trešās vietas ieguvēji veica atkārtotos skrējienus. Kopumā tika aizvadīti divi atkātotie skrējieni, kurā katrā startēja pa trim sportistiem. No katra šī skrējiena labākais sportists kvalificējās fināla skrējiena. Fināla skrējiens tika aizvadīts tajā pašā dienā, kad kvalifikācijas un atkārtotie skrējieni un tajā startēja pieci sportisti.
Pirmo reizi šajā disciplīnā bija pārstāvēta Indija.
Pārstāvētās valstis un sportisti
110 metru barjerskrējiena sacensībās startēja 8 sportisti no 3 valstīm. Indija pirmo reizi startēja šajā disciplīnā.
Iekavās norādīts startējošo sportistu skaits no attiecīgās valsts.
Lejonsletena
Lejonsletena (sv — ‘lauvu līdzenums’) ir vēsturiska teritorija apkārtnē ap Ziemeļvalstu muzeju Jūrgordenā, Stokholmā.
Lejonsletena vēsturiski bija vieta, kur līdz 1792. gadam tika turēti vienuviet dzīvnieki lauvu ēdināšanai, kā arī norisinājās lauvu un lāču cīņas karaļa izklaidei, tāpēc šis apvidus ir saglabājis nosaukumu "Lauvu līdzenums". Mūsdienās te atrodas Ziemeļu muzejs.
Imants Platais
Imants Platais (1952) ir latviešu astrofiziķis, Dr. phys., starptautiski atzīts zvaigžņu kopu pētnieks.
Dzīvesgājums
Dzimis Raunā. Mācījās 1. Cēsu astoņgadīgajā skolā un Cēsu 1. vidusskolā. Studēja LVU Fizikas un Matemātikas fakultātē (1970–1975), jau studiju laikā bija LVU Astronomiskās observatorijas Zemes mākslīgo pavadoņu novērošanas stacijas līdzstrādnieks, no 1974. gada LZA Radioastrofizikas observatorijas līdzstrādnieks Baldonē.
Turpināja studijas Pulkovas observatorijas aspirantūrā (1978–1983), 1984. gadā aizstāvēja fizikas zinātņu kandidāta disertāciju par vaļējām zvaigžņu kopām. Papildinājās Tartu Universitātes observatorijā (1988–1989) un Lundas Universitātes observatorijā Zviedrijā. 1988. gadā viņš kļuva par Starptautiskās Astronomu biedrības locekli. Latvijas neatkarības atjaunošanas laikā viņš 1990. gadā ieguva Jeila Universitātes stipendiju un pārcēlās uz dzīvi ASV. Līdz 1999. gadam strādāja Jeila Universitātes Astronomijas departamentā, piedalījās Dienvidu puslodes zvaigžņu īpatnējo kustību kataloga sastādīšanā, vēlāk izveidoja atvērto zvaigžņu kopu astronomisko katalogu (Imants Platais' catalogue of open star clusters). 2000. gadā sāka strādāt Universitāšu kosmisko pētījumu asociācijā Vašingtonā, bija viesprofesors Briseles Brīvās universitātes Astronomijas un astrofizikas institūtā. 2000. gadā viņu ievēlēja par Starptautiskās Astronomu biedrības Astrometrijas komisijas viceprezidentu.
Strādā Džonsa Hopkinsa Universitātes Fizikas-astronomijas nodaļā, ir viens no 2006. gadā radītā Datu procesēšanas un analīzes konsorcija (Data Processing and Analysis Consortium, DPAC) koordinatoriem.
Astronomiskie objekti
Platā vārdā nosaukta atvērtā zvaigžņu kopa Liras zvaigznājā Platais' Oddball NGC 6791.
Allianz Riviera
Stadions ir viena no 2016. gada Eiropas futbola čempionāta norises vietām. Tajā tika aizvadītas četras Euro 2016 spēles, ieskaitot vienu astotdaļfinālu. Sakarā ar sponsorēšanas ierobežojumiem tā nosaukums Eiropas čempionāta laikā ir Stade de Nice. Stadions tiek izmantots arī regbija spēlēm. Tas ir piemērots koncertu rīkošanai, kuros ietilpība var sasniegt vairāk kā 44 000 vietu.
Nadija Savčenko
Nadija Savčenko (uk; dzimusi Kijivā, Ukrainā) ir ukraiņu militārā pilote un bijusi virsniece Ukrainas armijā. 2014. gadā viņu sagūstīja prokrieviskie spēki Ukrainas austrumos un vēlāk izdeva Krievijai, kur viņa tika apsūdzēta līdzdalībā krievu žurnālistu Igora Korneļuka un Antona Vološina slepkavībā 2014. gadā Luhanskas apgabalā.
Savčenko apsūdz artilērijas uguns koriģēšanā, kā rezultātā gāja bojā divi krievu žurnālisti. Savukārt Savčenko advokāti norāda, ka Savčenko apšaudes brīdi jau stundu esot atradusies prokremlisko separātistu gūstā un iepriekš tikusi nolaupīta un pēc tam nelegāli pārvesta uz Krievijas Federāciju. 2016. gada 2. martā, Rostovas apgabala Doneckas pilsētā notiekošā prāvā, prokurors pieprasīja piespriest Savčenko 23 gadus ieslodzījuma. 22. martā Doneckas tiesa viņai piesprieda 22 gadus cietumsodu un 30 000 rubļu naudassodu par slepkavību, slepkavības mēģinājumu un "nelikumīgu robežas šķērsošanu". Nadija Savčenko tika atbrīvota 2016. gada 25. maijā, veicot viņas apmaiņu pret divām Ukrainā notiesātām Krievijas militārpersonām.
Savčenko bija viena no pirmajām sievietēm Ukrainā, kas apmācīta par piloti militārām vajadzībām. Savčenko bija vienīgā kareive sieviete Ukrainas miera uzturēšanas spēkos Irākā, kā arī pirmā sieviete, kas iestājās Ukrainas Gaisa spēku akadēmijā.
Heidija Kluma
Heidija Kluma (de; ), ir vācu modele, aktrise, TV raidījumu vadītaja, uzņēmēja, modes dizainere, TV producente un dziedātāja. Viņa ir pazīstama ar fotografēšanos Sports Illustrated Swimsuit Issue un darbību Victoria's Secret.
Modeles karjeru uzsāka 1992. gadā pēc uzvaras konkursā Model 92 un skolas pabeigšanas.
H. Kluma ir bijusi uz vairāku pasaulē slavenu modes žurnālu vākiem, tai skaitā Elle, Marie Claire, Vogue. H. Kluma ir vadījusi vairākus Victoria's Secret modes šovus.
Normāli cilvēki
"Normāli cilvēki" ir 2015. gadā izdota Latvijas filma. Filmas režisore ir Alise Zariņa.
Sižets
Kādu dienu sieva izmet pensionāru Arvīdu no mājas. Pēc šī notikuma Arvīds nolemj apmesties pie mazdēla un viņa mātes. Lai gan Arvīdam neiet pie sirds ģimenes dzīvesveids, viņš cenšas visas izdarības pieņemt. Kāds mazdēla mātes draugs, par laimi, izrādās ļoti sirsnīgs cilvēks, kurš vienmēr ir gatavs palīdzēt. Tomēr, kad Arvīds saprot, ka šis draugs ir gejs, viņam vienreiz pietiek.
2021. gada Kannu kinofestivāls
74. ikgadējais Kannu kinofestivāls ir kinofestivāls, kas norisinājās 2021. gadā no 6. līdz 17. jūlijam, lai arī sākotnēji kinofestivāla norise tika plānota no 11. līdz 22. maijam. Amerikāņu režisors Spaiks Lī tika uzaicināts otro reizi būt par festivāla žūrijas vadītāju, pēc tam, kad COVID-19 pandēmija Francijā liedza viņam vadīt 2020. gada Kannu kinofestivāla žūriju.
Filmu atlase tika izsludināta. Kinofestivālu atklāja franču kinorežisora Leosa Karaksa mūzikls "Anete". Artura Harari filma Onoda, 10 000 nuits dans la jungle atklāja Un Certain Regard filmu sadaļu. Goda zelta palmas zara balvu saņēma amerikāņu aktrise Džodija Fostere un itāļu kinorežisors Marko Belokio.
Zelta palmas zara balvu ieguva režisores Žilijas Dikurno filma "Titāns", Dukorno kļuva par otro sievieti, kas saņēmusi balvu un pirmo, kas saņēmusi balvu viena pati (in 1993. gadā Džeina Kempione balvu saņēma kopā ar Čeņu Kaigi). balvu pasniegšanas ceremonijas sākumā žūrijas vadītājs kļūdoties paziņoja galvenās balvas saņēmēju, kas bija jāpaziņo ceremonijas beigu daļā.
Ceremonijas saimniece bija aktrise Dorija Tiljē.
Dimitrijs Lundrs
Dimitrijs Lundrs (el; dzimis, miris ) bija grieķu vingrotājs un jūras spēku virsnieks, 1896. gada vasaras olimpisko spēļu dalībnieks un olimpiskās bronzas medaļas ieguvējs. Viņš bija pēdējais dzīvais spēļu dalībnieks.
1896. gada vasaras olimpiskās spēles
Lundrs 1896. gada vasaras olimpiskajās spēlēs Atēnās startēja vingrošanas disciplīnā — komandu sacensībās uz līdztekām.
Viņš bija Etnikos G.S komandas loceklis, kura šajā disciplīnā izcīnīja bronzas medaļu. Sacensību laikā Lundrs bija 10 gadus un 218 dienas vecs, viņš ir visu laiku jaunākais olimpisko spēļu medaļnieks un dalībnieks. Taču, iespējams, startēja 7 gadus vecs zēns, tomēr šis fakts nav apstiprināts. Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.
Pēc Olimpiskajām spēlēm
Pēc olimpiskajām spēlēm viņš dienēja Grieķijas karaliskā jūras flotē, cīnījās Pirmajā pasaules karā. 1924. gadā kļuva par Grieķijas Olimpiskās komitejas locekli. Pēc Otrā pasaules kara bija viena no galvenajām personām Grieķijas Šaušanas federācijas dibināšanā, bija tās pirmais prezidents.
Kazimirs Duļbinskis
Kazimirs Duļbinskis (dzimis Viļakā, miris  Viļakā) bija Romas katoļu baznīcas Gerāras titulārbīskaps, kā arī Rīgas metropolijas Rīgas arhidiecēzes palīgbīskaps, ordinēts 08.05.1932, nominēts 19.07.1946., konsekrēts 25.07.1947.
Dzīvesgājums
Dzimis 1906. gada 12. maijā Viļakā. Mācījās Aglonas ģimnāzijā, 1927. gadā iestājās Rīgas Garīgajā seminārā, kuru beidzot, 1932. gada 8. maijā Rīgas Svētā Jēkaba katedrālē Rīgas arhibīskaps Antonijs Springovičs viņu iesvētīja par priesteri.
1933. gadā viņš organizēja Aizpūres baznīcas celšanu. No 1936. līdz 1938. gadam vadīja "Saules" biedrības sieviešu arodskolu. Vēlākos divos gados bija Aglonas ģimnāzijas inspektors līdz skolas slēgšanai 1940. gadā. 1947. gada 25. jūlijā Kazimiru Duļbinski Rīgas Svētā Jēkaba katedrālē Rīgas arhibīskaps Antonijs Sprignovičs konsekrēja par bīskapu, ieceļot Rīgas arhidiecēzes palīgbīskapu par ģenerālvikāru. Kā bīskaps vizitēja Latgales draudzēs, 1947. gadā apmeklēja septiņas, bet 1948. gadā 29 draudzes. 1949. gadā maijā milicija veica kratīšanu Rīgas Svētā Jēkaba katedrālē, atrodot žurnāla "Gaisma" numurus, par ko bīskapu arestēja un 1949. gada 26. novembrī piesprieda 10 gadu ieslodzījumu Gulaga nometnē, sākumā Komi APSR, bet 1953. gadā Sosnovkas nometnē Mordovijā. 1954. gadā viņu atbrīvoja, bet 1956. gadā atkal arestēja.
1958. gadā Kazimiru Duļbinski atbrīvoja sakarā ar soda termiņa beigām, taču noliedza atgriezties Latvijā, viņš dzīvoja Drujas pilsētā pie Latvijas-Baltkrievijas robežas, tad Verhņedvinskā, vēlāk Pitalovā. Pēc vairākiem gadiem viņš drīkstēja atgriezties Latvijā un dzīvot tēva mājās Viļakā, iesaistoties kolhozā lauka darbos. 1965. gadā bīskapam atļāva dzīvot pie Baltinavas baznīcas un palīdzēt draudzes prāvestam, bet aizliedza sprediķot. Līdzīgi Kazimirs Duļbinskis kā rezidents un pensionārs 1969. gadā dzīvojis pie Rugāju baznīcas, no 1970. līdz 1986. gadam Viļakā, no 1986. līdz 1990. gadam Varakļānos, no 1990. gada atkal Viļakā. Visu šo laiku bīskaps Vatikānā skaitījās kā sede impenditus jeb aizkavēts ieņemt bīskapa sēdekli, jo varas iestādes aizliedza pildīt bīskapa pienākumus, bet ģenerālprokurors noraidīja pārsūdzības rakstus.
Bīskapu reabilitēja 1988. gada 20. decembrī, taču bīskapa pienākumus Kazimirs Duļbinskis vairs nevarēja veikt vecuma un nespēka dēļ, miris 1991. gada 17. oktobrī Viļakā. Sēru Svētā Mise notika Viļakas baznīcā, celebrējot toreizējam arhibīskapam, vēlākam metropolītam kardinālam Jānim Pujatam, asistējot Latvijas bīskapiem Vilhelmam Ņukšam, Jānim Cakulam, Jānim Bulim, Telšu bīskapam Vaičusam, Paņevežas bīskapam Preikšasam, Žitomiras bīskapam J. Purvinskim un piedaloties 52 latviešu un lietuviešu priesteriem. Kazimiru Duļbinski apbedīja Viļakas baznīcas dārzā.
Bīskapa piemiņai
Kazimira Duļbinska piemiņai Viļakas muzejā izveidota piemiņas istaba.
Viktorija Pleškāne
Viktorija Pleškāne (dzimusi ) ir Latvijas darba aizsardzības speciāliste un politiķe. Ievēlēta 14. Saeimā no partijas "Stabilitātei!" saraksta.
Pirms ievēlēšanas Saeimā strādāja par darba aizsardzības speciālisti.
2022. gada rudenī notikušajās 14. Saeimas vēlēšanās ievēlēta 14. Saeimā no partijas "Stabilitātei!" saraksta.
Slampe (upe)
Slampe ir Kauguru kanāla kreisā satekupe Tukuma novadā.
Paskova
Paskova ir pilsēta Čehijā, Morāvijas-Silēzijas apgabala Frīdekmīstekas apriņķī. Pilsētā atrodas aviācijas uzņēmums Dova Aircraft.
Vēsture
Rakstos pirmoreiz minēta 1267. gadā. Pilsēta ilgus gadus bija miests līdz 2011. gadā tai tika piešķirtas pilsētas tiesības.
Ēriks Punculs
Ēriks Punculs (dzimis ) ir Latvijas futbolists, pussargs. Pašlaik spēlē Latvijas Virslīgas kluba Valmiera FC sastāvā.
Latvijas izlasē debitēja pret Ziemeļmaķedonijas izlasi, nākot uz maiņu spēles 75. minūtē.
Carrow Road
Carrow Road ir stadions Noridžā, Anglijā. Stadionā ietilpst 27 244 sēdvietas un tajā savas mājas spēles aizvada Norwich City F.C..
Stadiona izmantošana
Ikdienā stadionā tiek aizvadītas Anglijas Premjerlīgas kluba Norwich City F.C. mājas spēles.
Carrow Road stadionā nekad spēles nav aizvadījusi Anglijas Nacionālā futbola izlase, taču Anglijas U-21 izlase, to ir darījusi piecas reizes. 1983. gadā UEFA Eiropas U-21 čempionāta kvalifikācijas mačā Anglija ar 4-1 uzvarēja Dānijas jauniešu izlasi. Šajā pašā turnīrā, bet 1997. gadā, Anglija uzvarēja Grieķiju ar 4-2. 2007. gadā Anglijas U-21 izlase tikās draudzības mačā pret Slovākiju, kur 20 193 skatītāju klātbūtnē pārspēja Slovākus. Savukārt visnesenākā spēle notika 2012. gadā pret Serbiju.
Stadionā spēles aizvadījusi arī Anglijas U-19 izlase, kā arī divas reizes šeit spēlējusi Anglijas sieviešu futbola izlase.
Carrow Road nereti uzstājušies pasaulslaveni mūziķi, kā piemēram Eltons Džons, Džordžs Maikls un Rods Stjuarts. Eltona Džona un Džordža Maikla koncertus apmeklēja vairāk nekā 20 000 cilvēki.
Latvijas Policijas akadēmija
Latvijas Policijas akadēmija (LPA) bija specializēta valsts augstskola Latvijā, kuras darbības pamatvirziens bija sniegt profesionālo un akadēmisko izglītību tiesību zinātnēs. Akadēmija tika dibināta kā Latvijas Republikas Iekšlietu ministrijas akadēmija, taču jau  tika pieņemts Policijas akadēmijas nosaukums. Akadēmijas iekšējo kārtību regulēja Latvijas Policijas akadēmijas Satversme. Tās lēmējinstitūcijas bija LPA Satversmes sapulce un LPA Senāts.
akadēmija tika likvidēta. Bijušajiem LPA studentiem tika nodrošināta iespēja turpināt studijas līdzvērtīgās Latvijas Universitātes studiju programmās.
Akadēmijā 2006.—2007. mācību gadā kopumā studēja nedaudz vairāk kā 3000 studenti, savukārt akadēmiskā personāla sastāvā bija 135 docētāji. Latvijas Policijas akadēmija atradās Ezermalas ielā 8, Rīgā. Pēc akadēmijas likvidācijas uz tās telpām pārcēlās Valsts policijas koledža.
Melvila sala
Melvila sala (en) var būt:
Monotonija
"Monotonija" ir 2007. gadā izdota Latvijas spēlfilma. Filmas režisors ir Juris Poškus.
Sižets
Ilzei liekas, ka viņai nav nākotnes dzimtajā ciemā. Viņu ieinteresē avīzē esošs sludinājums par aktieru konkursu. Ojārs, Ilzes draugs, viņas ideju konkursā pieteikties izsmej. Spīta un impulsa vadīta Ilze uz konkursu aizbrauc. Ojārs dodas viņai pakaļ kopā ar savu draugu Bogdanu. Visi trīs iejūk galvaspilsētā un tajā esošajā troksnī.
OA-6
OA-6, saukts arī par Spaceship Rick Husband, bija ASV uzņēmuma Orbital ATK kravas kosmosa kuģa Cygnus Starptautiskās kosmosa stacijas (SKS) apgādes misija NASA programmā Commercial Resupply Services. Tas orbītā palaists 2016. gada martā. Kosmosa kuģis nosaukts astronauta Rika Hasbenda vārdā.
Kašalotu virsdzimta
Kašalotu virsdzimta (Physeteroidea) ir viena no zobvaļu apakškārtas (Odontoceti) virsdzimtām, kas apvieno 2 mūsdienās dzīvojošas dzimtas: kašalotu dzimtu (Physeteridae) un pundurkašalotu dzimtu (Kogiidae). Nesenā pagātnē abu dzimtu sugas tika sistematizētas vienā kašalotu dzimtā, izdalot abas grupas apakšdzimtās (Physeterinae un Kogiinae ). Kopumā abās dzimtās ir 3 mūsdienās dzīvojošas sugas un vairākas izmirušas sugas.
OA-6
Derīgā krava
Kosmosa kuģa hermētiskajā nodalījumā atradās 3279 kg kravas: lietas apkalpei (pārtika, apģērbs, higiēnas materiāli; 1139 kg), rezerves daļas stacijas iekārtām (1108 kg), zinātniskās ierīces, to skaitā nanopavadoņi un to izmešanas mehānismi (777 kg), datoru, foto un video iekārtas (98 kg), ārpuskuģa aktivitāšu aprīkojums (157 kg). Kopējā kravas masa ar iepakojumu bija 3395 kg.
Kašalotu virsdzimta
Izskats un īpašības
Kašalots (Physeter macrocephalus) ir lielākais no visiem zobvaļiem. Pieaudzis tēviņš sasniedz 16—18 metru garumu un sver apmēram 45—57 tonnas. Abas pundurkašalotu sugas, kā jau to nosaukums norāda, ir daudz mazākas. Turklāt pundurkašalots ir mazāks par pigmejkašalotu. Pirmais ir apmēram 2,7 metrus garš un sver līdz 272 kg, bet pigmejkašalots var sasniegt 3,8 m garumu un 450 kg masas.
Svīre
Svīre (Apus apus) ir vidēja auguma svīru dzimtas (Apodidae) putns, kas sastopams Eiropā, Āzijā un Āfrikā. Izšķir divas pasugas.
Kašalotu virsdzimta
Izskats un īpašības
Kašalotu virsdzimtas sugu ķermeņi ir masīvi veidoti, bet apakšžoklis relatīvi mazs un smalks, salīdzinot ar augšžokli. Deguna kauls ir asimetrisks un elpošanas caurums atrodas galvas kreisajā pusē. Visām sugām ir daudz vienkāršu, konusveidīgu zobu, kas visi ir apmēram vienādi lieli. Reizēm augšžoklī zobi iztrūkst vispār. Galvenā maņa, ko kašalotu virsdzimtas sugas izmanto ir eholokācija.
OA-6
Derīgā krava
Ar Cygnus uz staciju nogādāti 20 nanopavadoņi Flock-2eˈ un 5 Lemur-2, kā arī to izmešanas mehānismi; pavadoņus bija paredzēts palaist brīvā lidojumā no stacijas Kibo moduļa un no Cydnus ārpusē uzmontētās CubeSat izmešanas iekārtas.
Kašalotu virsdzimta
Izskats un īpašības
Visām virsdzimtas sugām galvā ir taukveidīga, vaskveidīga viela — spermacets, kura nepieciešamību kašalotu galvās skaidro ar balasta funkciju niršanas laikā. Ienirsot valis caur nāsīm ievelk aukstu ūdeni un ar to apskalo spermaceta maisu, tādējādi taukveidīgā viela kļūst cietāka, bet, paceļoties augšup no dzelmes, spermaceta orgānam pastiprināti tiek pievadītas siltas asinis, sasildot spermaceta masu. Visas sugas spēj ienirt lielā dziļumā, tomēr uzskata, ka kašalots spēj ienirt dziļāk. Visas trīs sugas barojas ar kalmāriem, zivīm un pat haizivīm.
Svīre
Izplatība
Svīre ir gājputns visā savā izplatības areālā. Tā ligzdo visā Eiropas teritorijā, sākot ar Spāniju un Īriju rietumos un beidzot ar Ķīnu un Sibīriju austrumos. Ligzdošanas areāla dienvidu robeža ir Ziemeļāfrika, ziemeļu robeža Skandināvija, Somija un lielākā daļa subarktiskās Krievijas. Ziemas periodu svīre pavada ekvatoriālajā Āfrikā, uz dienvidiem no ekvatora, izņemot Kāpas pussalu.
OA-6
Lidojuma gaita
Cygnus tika palaists 03:05:48 UTC ar nesējraķeti Atlas V/401 (lidojums AV-064) no Kanaveralas zemesraga Gaisa spēku stacijas starta laukuma SLC-41. Raķetes pirmā pakāpe darbojās par sešām sekundēm mazāk nekā plānots. Lai kompensētu nepietiekamo impulsu, otrā pakāpe Centaur darbojās par 60 sekundēm ilgāk, un kravas kuģis tika nogādāts vajadzīgajā orbītā. United Launch Alliance izmeklēšanas komisija secināja, ka raķetes kļūmē vainojams dzinēja RD-180 vārsts, caur kuru tiek sajaukta petroleja un šķidrais skābeklis.
26. martā Cygnus pietuvojās stacijai. 10:51 UTC kosmosa kuģi satvēra ar stacijas manipulatoru, kuru vadīja Timotijs Kopra. 14:52 UTC Cygnus bija pievienots pie Unity moduļa apakšējās pieslēgvietas.
Kašalotu virsdzimta
Evolūcija
Senākās zināmās kašalotu fosilijas ir saglabājušās no oligocēna, tās ir apmēram 25 miljonus gadu vecas, bet pundurkašalotu senākās fosilijas ir miocēna beigu fosilijas, kas ir apmēram 7 miljonus gadu vecas. Analizējot DNS pētījumus, kašalotu virsdzimtas sugām tuvākie radinieki ir gan knābjvaļi (Ziphiidae) un upesdelfīni (Platanistidae), gan plātņvaļi. Kašalotu sugu lielākā dažādība dzīvoja miocēna laikā. Primitīvākās un senākās no tām piederēja Zygophyseter un Naganocetus ģintīm.